Nina Mamić, nakon par dana provedenih u Remetincu, izašla je na slobodu, a da nije morala platiti milijun kuna jamčevine ili dočekati istek jednomjesečnog istražnog zatvora koji joj je određen.

Veliki obrat dogodio se nakon što je majka njezina bivšeg dečka, koja ju je i prijavila zbog prijetnje i nametljivog ponašanja, danas odlučila povući prijavu. S obzirom na to da je riječ o djelima u kojima se kazneni progon pokreće na zahtjev oštećenika, nakon povlačenja prijave više nema pretpostavki za postupanje Tužiteljstva, priopćilo je Tužiteljstvo. Zbog toga su nakon zaprimanja zahtjeva za povlačenjem prijave zatražili od suca istrage zagrebačkog Županijskog suda da ukine istražni zatvor Nini Mamić, nakon čega će donijeti i odluku o odbacivanju kaznene prijave.

Nina Mamić u Remetincu je završila jer je tijekom šest mjeseci obitelji svog bivšeg dečka poslala 300 prijetećih i uznemirujućih SMS poruka.

>> Poslala je 300 prijetećih SMS-ova

>> Kći Zorana Mamića završila u pritvoru zbog prijetnji bivšem dečku